Bernard Joseph Harrington

**Bernard Joseph Harrington** (1933–2025) var en amerikansk katolsk biskop av Winona.

## Liv og virke
### Bakgrunn
Bernard Harrington ble født 6. september 1933 i Detroiti Michigan av John og Norah (født Cronin) Harrington; han hadde to brødre, John og Timothy, og en søster, Irene. Foreldrene hans var innvandrere fra Bantry Bay i County Cork i Republikken Irland.

Harrington studerte ved *Sacred Heart Seminary* i Detroit og *St. John's Provincial Seminary* iPlymouth i Michigan. Han ble uteksaminert fra Catholic University of America med en mastergrad i utdanning.

### Prest
Bernard Joseph Harrington ble ordinert til prest for erkebispedømmet Detroit den 6. juni 1959.

### Hjelpebiskop i Detroit
Pave Johannes Paul II utnevnte ham til hjelpebiskop i Detroit og titulærbiskop av Uzalis den 23. november 1993. Erkebiskopen av Detroit, Adam Joseph Maida, ordinerte ham til biskop den 6. januar året etter; medkonsekrerende var Dale Joseph Melczek, apostolisk administrator av Gary, og Walter Joseph Schoenherr, hjelpebiskop i Detroit.

### Biskop av Winona
Han ble utnevnt til biskop av Winona den 4. november 1998 og innsatt i embetet den 6. januar året etter. 

Innen United States Conference of Catholic Bishops (USCCB) ledet Harrington utdanningskomiteen og satt i ad hoc-komiteen for katolske biskoper og katolske politikere. Han var også medlem av komiteen for prestelig liv og tjeneste og dens kontaktperson til underkomiteen for lekfolkstjeneste.

Den 15. april 2008 kommenterte Harrington planene til Kathy Redig, en ansatt i bispedømmet, om å gjennomgå en uautorisert ordinasjon. Harrington sa at Redig i realiteten ville «selvekskommunisere» seg selv fra den katolske kirke med denne handlingen. I mai 2009 kritiserte Harrington University of Notre Dame for å ha invitert USAs president Barack Obama til sine semesteravslutningsseremonier. Harrington uttalte at Notre Dame:
::*… velger å trosse biskopene i USA og vende ryggen til det katolske fellesskaps kontinuerlige forsvar av retten til liv. Universitetets holdning ligner på den til katolske politikere som sier at de er pro-liv og deretter støtter lovgivning og stemmer for programmer som fremmer abort.*

15. oktober 2008 utnevnte pave Benedikt XVI biskop John Michael Quinn til koadjutorbiskop av Winona.

Den 7. mai 2009 godtok pave Benedikt XVI hans avskjed på grunn av hans høye alder.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Pio Laghi (1922–2009) *1969
* Kardinal Adam Joseph Maida (1922–2009) *1984
* Biskop *Bernard Joseph Harrington* (1933–2025) *1994

## Referanser